stanford-oval/wikipedia huggingface dataset:
Korean Airin lento 902

| Korean Air Linesin lento 902 |
| --- | --- |
 Korean Air Linesin lennon 902 reitti.
Yhteenveto
Päivämäärä:  20. huhtikuuta 1978 
Onnettomuustyyppi:  pakkolasku
Tapahtumapaikka:  Louhi, Karjalan ASNT, Neuvostoliitto
Lähtöpaikka:  Charles de Gaullen kansainvälinen lentoasema, Pariisi, Ranska
Välilaskupaikka:  Anchoragen kansainvälinen lentoasema, Anchorage, Alaska, Yhdysvallat
Määränpää:  Gimpon kansainvälinen lentoasema, Soul, Etelä-Korea
Kuolleita:  2 
Loukkaantuneita:  0
Eloonjääneitä:  107
Lentokone
Konetyyppi:  Boeing 707-321B
Lentoyhtiö:  Korean Air Lines
Rekisteritunnus:  HL7429 
Matkustajia:  97 
Miehistöä:  12 
Korean Air Linesin lento 902 viittaa Korean Airin Boeing 707 -matkustajakoneen lentoon 20. huhtikuuta 1978 Pariisista Alaskan Anchoragen kautta Souliin, joka kuitenkin eksyi reitiltään, päätyi Neuvostoliiton ilmatilaan Kuolan niemimaalla ja jouduttuaan tulitukseen teki pakkolaskun järven jäälle Venäjän Karjalassa.
Nousu, eksyminen ja ampuminen

Pariisin Charles de Gaullen kansainväliseltä lentokentältä lähtiessä heti nousun jälkeen lento suuntasi kohti Britanniaa ja lensi sieltä suoraan kohti Grönlantia. Ellesmerensaaren yläpuolella pohjoisessa Kanadan ilmatilassa koneesta saatiin viimeinen raportti, jonka mukaan kaikki oli kunnossa. Luultavasti laitevian vuoksi kauas reitiltään eksynyt kone kääntyi äkkiä jyrkästi etelään ja lensi Huippuvuorten yläpuolelta Barentsinmeren kohdalta Murmanskin alueelle Kuolan niemimaalle Neuvostoliiton ilmatilaan. Suhoi Su-15 -hävittäjä saapui koneen oikealle puolelle ICAO:n sääntöjen vastaisesti. Korean Airin  kapteeni Kim Chang Kyn kertoi myöhemmin, että hän normaalien tapojen mukaisesti sytytti merkkivalot, hiljensi vauhtia ja seurasi hävittäjää laskeutumisen takia. Suhoi Su-15 ampui kuitenkin konetta kohti kaksi R-60-ohjusta, joista toinen osui koneen vasempaan siipeen vaurioittaen sitä pahoin.
Sirpaleet puhkaisivat myös rungon, minkä seurauksena yksi eteläkorealainen ja yksi japanilainen matkustaja saivat surmansa ja 15 haavoittui. Kapteeni Kim Chang Ky yritti ottaa radioyhdeyttä hävittäjään kansainvälisellä hätätajuudella 121,5 MHz. Tämä kuultiin Rovaniemen aluelennonjohdossa Suomen puolella. Neuvostoliittolaisen osapuolen virallinen selitys oli se, että lentokone kieltäytyi noudattamasta laskeutumisvaatimusta. Ampuminen johtui siitä, että neuvostoliittolaiset luulivat koneen olleen yhdysvaltalainen Boeing 707:stä kehitetty sotilasversio, RC-135. Yhdysvaltalaisen radiotiedustelun mukaan hävittäjän lentäjä kuitenkin yritti muutaman minuutin ajan saada päällystönsä kumoamaan käskyn, koska hän oli nähnyt lentokoneen kyljessä KAL-lentoyhtiön merkin.
Pakkolasku

Saatuaan osuman, KAL902:n kapteeni vähensi korkeutta nopeasti 35 000 jalasta 5 000 jalkaan pilvien sekaan, jolloin neuvostoliittolaiset hävittäjät kadottivat näköyhteyden koneeseen. Tällöin kone hävisi myös Neuvostoliiton ilmatorjunnan tutkasta. Pilven alla keväisen myöhäisillan pimeydessä kapteeni miehistöineen etsi sopivaa hätälaskupaikkaa alueen lukuisten jäätyneiden järvien joukosta. Lopulta lasku suoritettiin onnistuneesti noin kello 22.17 Louhen Korpijärvelle Venäjän Karjalassa, noin 400 kilometriä Murmanskista etelään (66°02.893′N, 33°04.321′E). Sinä aikana ilmatorjuntajoukoilla ei ollut minkäänlaista tietoa lentokoneen sijainnista ja kohtalosta. Neuvostokopterit saapuivat seuraavana aamuna paikalle pelastaen hytisevät matkustajat järven jäältä. 107 matkustajaa ja miehistön jäsentä kaikista 109 koneessa olleista selviytyi turmasta elossa. Neuvostoliiton ilmavoimien helikopterit hakivat matkustajat ja miehistön ja veivät heidät Kemiin, josta heidät vietiin Aeroflotin lentokoneella Murmanskiin ja sieltä Pan Amin koneella Helsinki-Vantaan lentoasemalle, jonne Korean Air Linesin toimitusjohtaja Cho Choong-hoo saapui viedäkseen heidät takaisin kotimaahansa. Koneen lentäjä pidätettiin ja vietiin kuulusteluihin. Hän palasi myöhemmin takaisin Souliin.
Samankaltainen onnettomuus tapahtui myös viisi vuotta myöhemmin Sahalinin saaren yllä, jossa Korean Airin Boeing 747 (KAL7) harhautui jälleen Neuvostoliiton ilmatilaan. Tällöin neuvostoliittolaiset hävittäjät ampuivat koneen alas surmaten kaikki koneessa olleet 269 ihmistä.
Aiheesta muualla

Korean Airliner Shot Down By Soviets
KAL 902 fails to appear on time (venäjäksi)
http://heninen.net/flight-902/suomeksi.htm
Kritiikin Uutiset

| Kritiikin Uutiset - Kritikernytt |
| --- | --- |
Lehtityyppi:  aikakauslehti 1969–2016, verkkolehti 2017 alkaen
Aihealue:  taidekritiikki, kulttuurijournalismi
Julkaisija:  Suomen arvostelijain liitto ry
Perustettu:  1969
Päätoimittaja:  Martti-Tapio Kuuskoski
Kotimaa:  Suomi
Aiheesta muualla
Kotisivu
Kritiikin Uutiset (ruots. Kritkernytt) on kritiikin ja kulttuurijournalismin ammattilehti, joka ilmestyy neljästi vuodessa. Se käsittelee taidetta ja taidekritiikkiä laajasti eri näkökulmista. Lehteä julkaisee Suomen arvostelijain liitto. Sen päätoimittaja on Martti-Tapio Kuuskoski.
Kritiikin Uutisten päätoimittajia ovat olleet muun muassa Lars Hamberg, Arto Kytöhonka, Matti Rinne, Hilkka Eklund, Soila Lehtonen, Leena Virtanen, Jarmo Papinniemi, Otto Lappalainen, Marika Vanhatalo, Heikki Jokinen, Otso Kantokorpi, Jouko Huru ja Aleksis Salusjärvi ja Marissa Mehr.
Lehti muuttui verkkojulkaisuksi vuoden 2017 alusta. Vuosina 2013–2017 toteutetun verkkoarkistoinnin tuloksena kaikki lehden saatavilla olevat, aikaisemmin ilmestyneet numerot vuosilta 1969–2016 digitoitiin. Verkkoarkisto on tarkoitettu suomalaisen kritiikin historiasta ja tutkimuksesta kiinnostuneille. Aineisto on suojattu toistaiseksi tekijänoikeussyistä salasanalla, jonka voi pyytää Suomen arvostelijain liiton toimistosta.
Aiheesta muualla

Lehden kotisivut
Krishan Kant

| Krishan Kant |
| --- | --- |

Intian 10. varapresidentti
 21. elokuuta 1997 – 27. heinäkuuta 2002  
Edeltäjä:  K. R. Narayanan
Seuraaja:  Bhairon Singh Shekhawat
Tamil Nadun kuvernööri
 22. joulukuuta 1996 – 25. tammikuuta 1997  
Edeltäjä:  Marri Chenna Reddy
Seuraaja:  Fatima Beevi
Andhra Pradeshin kuvernööri
 7. helmikuuta 1990 – 21. elokuuta 1997  
Edeltäjä:  Kumudben Manishankar Joshi
Seuraaja:  G. Ramanujam
Henkilötiedot
Syntynyt: 28. helmikuuta 1927
Kuollut: 27. heinäkuuta 2002 (75 vuotta) New Delhi, Intia
Tiedot
Puolue:  Janata Dal (1988–2002) Janata (1977–1988) Intian kongressipuolue (ennen 1977)
Tutkinnot:  Banaras Hindu University
 Nimikirjoitus
Krishan Kant (pandžabiksi ਕ੍ਰਿਸ਼ਨ ਕਾਂਤ, Kriśan Kāṃt; 28. helmikuuta 1927 – 27. heinäkuuta 2002) oli intialainen poliitikko, joka toimi maansa varapresidenttinä vuodesta 1997 kuolemaansa asti. Ennen virkaansa varapresidenttinä Kant toimi kuvernöörinä Andhra Pradeshin ja Tamil Nadun osavaltioissa. Hän toimi alun perin Intian kongressipuolueen edustajana Punjabissa kunnes ajautui vuonna 1975 riitoihin Indira Gandhin kanssa vastustaessaan tuolloin julistettua poikkeustilaa. Kant joutui vankilaan 19 kuukaudeksi, jonka jälkeen hän vaihtoi puoluetta Janataan ja sen seuraajaan Janata Daliin.
Hän toimi myös kanslerina Delhin yliopistossa, Panjabin yliopistossa, Pondicherryn yliopistossa, Assamin yliopistossa, North-Eastern Hill Universityssä ja Gandhigram Rural Institutessa.
Kant on ensimmäinen Intian varapresidentti, joka kuoli kesken virkakautensa.
Kotilieden lämpöä

| Kotilieden lämpöä> Home Fires |
| --- | --- |

Tyyli:  historiallinen draama
Kestoaika:  44–46 min
Perustuu:  Julie Summersin Jambusters
Alkuperämaa:   Iso-Britannia
Esitetty:   3. toukokuuta 2015 – 8. toukokuuta 2016
Tuotantokausia:  2
Jaksoja:  12
Tuotanto
Ohjaaja(t):  Robert Quinn   Bruce Goodinson
Käsikirjoittaja(t):  Simon Block
Tuotantoyhtiö(t):  ITV, Masterpiece Production
Aiheesta muualla
IMDb 
Kotilieden lämpöä (Home Fires) on brittiläinen televisiosarja, jonka tapahtumat sijoittuvat Englantiin toisen maailmansodan aikana. Sarja on saanut innoituksensa Julie Summersin kirjasta Jambusters. Päähenkilöitä ovat Great Paxford -nimisen maalaiskylän naiset, jotka osallistuvat Women's Institute -järjestön toimintaan. Sarjan tapahtumat alkavat sodan lähestyessä elokuussa 1939.
Sarjan ensimmäinen, kuuden jakson mittainen tuotantokausi valmistui vuonna 2015 ja toinen vuonna 2016. Suomessa sarja on esitetty Yle TV1 -kanavalla. Ensimmäisen kauden jaksot esitettiin 26. helmikuuta – 1. huhtikuuta 2016, ja toisen kauden jaksot 30. syyskuuta – 4. marraskuuta 2016. Ohjelma oli katsottavissa myös Yle Areenassa.
Sarjaan on suunniteltu kolmatta kautta. Tuotantoyhtiö ITV kuitenkin päätti, ettei se jatka sarjan tuotantoa. Tuhannet sarjan fanit ovat ilmaisseet pettymyksensä ITV:n päätökseen. Sarjan toistaiseksi viimeinen jakso päättyi lentokoneonnettomuuteen ja jätti avoimeksi paljon kysymyksiä päähenkilöiden kohtalosta.
Sarjan henkilöitä

Frances Barden (Samantha Bond) on naisjärjestön johtaja, jolla on vahva usko järjestön hyvän tulevaisuuden suhteen. Hän on naimisissa Peter Bardenin kanssa.
Peter Barden (Anthony Calf) on bisnesmies. Bardenin johtamassa tehtaassa valmistetaan sodan aikana muun muassa laskuvarjoja armeijan tarpeisiin.
Bryn Brindsley (Daniel Ryan) on teurastaja ja pitää lihakauppaa yhdessä puolisonsa Miriamin kanssa.
Miriam Brindsley (Claire Price) on Bryn Brinsleyn vaimo. Miriam koittaa kaikin keinoin estää pariskunnan poikaa Davidia lähtemästä sotaan, mutta David värväytyy salaa.
Erica Campbell (Frances Grey) on farmaseutti ja lääkäri Will Campbellin puoliso.
Kate Campbell (Rachel Hurd-Wood) on Erica ja Will Campbellin vanhempi tytär.
Laura Campbell (Leila Mimmack) on Erica ja Will Campbellin nuorempi tytär. Hän kuuluu Women's Auxiliary Air Forceen, mutta tulee erotetuksi. Erottamisen syynä on suhde päällystöön kuuluvan Richardin kanssa, joka on naimisissa.
Will Campbell (Ed Stoppard) on lääkäri. Campbell joutuu itse potilaaksi, kun hänellä todetaan keuhkosyöpä.
Joyce Cameron (Francesca Annis) on kartanonrouva ja järjestön vanha puheenjohtaja.
Sarah Collingborne (Ruth Gemmell) on Frances Bardenin sisko ja kylän pastorin puoliso.
Stanley Farrow (Chris Coghill) on maanviljelijä.
Steph Farrow (Clare Calbraith) on maatilan emäntä ja Stanley Farrow'n puoliso. Stanleyn lähdettyä rintamalle, vastuu tilasta jää Stephille. Pariskunnalla on poika, jonka nimi on myös Stanley.
Teresa Fenchurch (Leanne Best) on paikallisen koulun opettaja. Hän asuu vuokralla Alison Scotlockin luona, ja heistä tulee ystävät.
Claire Hillman (Daisy Badger) on Bardeneiden kotiapulainen. Aiemmin hän työskenteli Joyce Cameronilla. Toisen tuotantokauden alussa hän menee naimisiin Spencer Wilsonin kanssa.
Jenny Marshall (Jodie Hamblet) työskentelee puhelinvaihteessa. Ensimmäisen kauden alussa hän seurustelee Spencer Wilsonin kanssa, joka kuitenkin myöhemmin valitsee puolisokseen Clairen. Jenny on hyvin utelias ja sekaantuu usein asioihin, jotka eivät hänelle kuulu.
Marek Novotny (Alexandre Willaume) on tšekkisotilas, jonka kanssa Pat Simms ystävystyy.
Alison Scotlock (Fenella Woolgar) on menettänyt puolisonsa Georgen ensimmäisessä maailmansodassa. Koska talossa on tilaa, hän ottaa vuokralaiseksi Teresa Fenchurchin. Sotatilasta hyötymään pyrkivät keinottelijat kiristävät Alisonia, jotta tämä väärentäisi kirjanpitotietoja heidän edukseen. Petos tulee ilmi ja Alison joutuu kuulusteluihin.
Bob Simms (Mark Bazeley) on menestystä tavoitteleva kirjailija. Hän on ollut sotareportterina ja saanut sirpaleista vammoja käteensä ja jalkaansa. Hän on hyvin itsekeskeinen, määräilee jatkuvasti vaimoaan ja haluaisi tämän olevan jatkuvasti vain kotona palvelemassa häntä.
Pat Simms (Claire Rushbrook) on Bob Simmsin vaimo, joka on vuosia kärsinyt miehensä huonosta kohtelusta. Pat yrittää kaikkensa pitääkseen miehensä tyytyväisenä, mutta tälle ei riitä mikään. Pat suunnittelee jo lähtevänsä puolisonsa luota, mutta Bob uhkailee jälleen vaimoaan ja sanoo, ettei Pat pärjää yksin.
Spencer Wilson (Mike Noble) on paikallinen postimies.
Kosminen keiju

| Kosminen keiju Pelle Miljoona |
| --- | --- | --- |

Studioalbumin tiedot
 Julkaistu: 16. maaliskuuta 2018
 Levy-yhtiö: Stupido Records
Pelle Miljoonan muut julkaisut
|   | Kosminen keiju 2018 |   |
Kosminen keiju on Pelle Miljoonan vuonna 2018 julkaisema albumi. Yhtyeenä toimii Pellen nuoruusvuosien soittokavereista koostuva Haminan Akustiikka.
Kappaleet

Balladi wanhasta Haminasta 3:50
Toukokuu 4:43
Lentohiekkaa 2:41
Joe desperado 3:35
Mysteeri 3:30
Rakkauden talossa 3:26
Postimies Parta 5:16
Talvileiriin 3:35
Kolme nuorta miestä 3:25
Kosminen keiju 3:33
Huominen kertoo sen 4:13
Arvostelut

Helsingin Sanomat:
Savon Sanomat: 4/5
Soundi:
Kuin tuhka tuuleen (kappale)

| ”Kuin tuhka tuuleen” Sammy Babitzin |
| --- | --- | --- |

Singlen tiedot
 B-puoli: ”Paina puuta”
 Julkaistu: 1972
 Formaatti: 7” vinyyli
 Tekijä(t): Dennis Lambert & Brian Potter (säv.) Chrisse Johansson (suom. san.)
 Tyylilaji: iskelmä
 Levy-yhtiö: Columbia
Kuin tuhka tuuleen on Chrisse Johanssonin vuonna 1972 sanoittama kappale, jonka Sammy Babitzin levytti suomeksi ensimmäisenä. Englanninkielisen alkuperäiskappaleen ”Don't Pull Your Love” tekijät ovat Dennis Lambert ja Brian Potter.
Korvakärsäkkäät

| Korvakärsäkkäät |
| --- | --- |
 Uurrekorvakärsäkäs (Otiorhynchus sulcatus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Alaheimo::  Entiminae
Tribus::  Otiorhynchini
Suku::  Korvakärsäkkäät Otiorhynchus  Germar, 1822
Katso myös
   Korvakärsäkkäät Wikispeciesissä   Korvakärsäkkäät Commonsissa 
Infobox OKNimi-testi OK: 
Korvakärsäkkäät (Otiorhynchus) on kärsäkkäiden (Curculionidae) heimoon kuuluva kovakuoriaissuku. Monet korvakärsäkkäät ovat tuholaiseläimiä puutarhassa ja viljelyksillä.
Korvakärsäkkäitä

Otiorhynchus apenninus
Otiorhynchus armadillo
Otiorhynchus aurifer
Otiorhynchus tenebricosus
Lapinkorvakärsäkäs (Otiorhynchus arcticus)
Vienankorvakärsäkäs (Otiorhynchus politus)
Isokorvakärsäkäs (Otiorhynchus nodosus)
Otiorhynchus rugosostriatus
Harjukorvakärsäkäs (Otiorhynchus porcatus)
Karheakorvakärsäkäs (Otiorhynchus carinatopunctatus)
Otiorhynchus uncinatus
Otiorhynchus ligneus
Erakkokorvakärsäkäs (Otiorhynchus singularis)
Otiorhynchus lepidopterus
Otiorhynchus aurosparsus
Otiorhynchus corruptor
Otiorhynchus armatus
Kyhmykorvakärsäkäs (Otiorhynchus rugifrons)
Kimokorvakärsäkäs (Otiorhynchus tristis)
Uurrekorvakärsäkäs (Otiorhynchus sulcatus)
Liperikorvakärsäkäs (Otiorhynchus ligustici)
Otiorhynchus orbicularis
Otiorhynchus conspersus
Otiorhynchus crataegi
Otiorhynchus rotundus
Otiorhynchus smreczynskii
Rosokorvakärsäkäs (Otiorhynchus raucus)
Vähäkorvakärsäkäs (Otiorhynchus desertus)
Pikkukorvakärsäkäs (Otiorhynchus ovatus)
Otiorhynchus atroapterus
Otiorhynchus dieckmanni
Otiorhynchus cribricollis
Aiheesta muualla

Laji.fi: Otiorhynchus
Luomu.fi: Korvakärsäkkäät (Otiorhynchus) (pdf)
Biotus: Korvakärsäkkäät
ITIS: Otiorhynchus (englanniksi)
University of Michigan, Animal Diversity Web (ADW): Otiorhynchus (englanniksi)
Bug Guide: Genus Otiorhynchus (englanniksi)
Pherobase: Semiochemicals of Genus Otiorhynchus (englanniksi)
Konkaritanssit

| Konkaritanssit Erkki Junkkarinen |
| --- | --- | --- |

Studioalbumin tiedot
 Julkaistu: 1972
 Formaatti: LP-levy, C-kasetti
 Tyylilaji: tango, humppa, iskelmä
 Kesto: 31.47
 Levy-yhtiö: PSO
Erkki Junkkarisen muut julkaisut
| Vanhaan hyvään aikaan 1970 | Konkaritanssit 1972 | Pakilan satakieli 1974 |
Konkaritanssit on Erkki Junkkarisen albumi vuodelta 1972. Konkaritanssit-albumeja julkaistiin seuraavina vuosina kuusi lisää, eri solisteilla. Viimeinen ilmestyi vuonna 1975.
Kappaleet

Arpiset haavat – 3.21
Vanha satu – 2.54
Autotyttö – 2.06
Tumma vai vaalea – 2.02
Apilankukka – 2.44
Löysin mä kultani kaunoisen – 2.07
Paula – 2.14
Tammerkoski – 2.23
Lumihiutaleita – 3.22
Särkyneitä toiveita – 3.13
Orvon kyynel – 2.51
Taakseni katso en – 2.23
Kolme muskettisoturia

| Kolme muskettisoturia> Les trois mousquetaires |
| --- | --- |
 Maurice Leloirin kuvitusta vuoden 1894 laitokseen.
Alkuperäisteos
Kieli:  ranska
Julkaistu:  1844
Löydä lisää kirjojaKirjallisuuden teemasivulta
Kolme muskettisoturia (ransk. Les trois mousquetaires) on Alexandre Dumas vanhemman kirjoittama romanttinen seikkailukirja, joka sijoittuu 1600-luvun alun Ranskan hovijuonittelujen pyörteisiin. Kirja ilmestyi vuonna 1844.
Dumas'n kirjoittamia Kolmen muskettisoturin jatko-osia ovat Muskettisoturit seikkailevat jälleen (myös nimillä Kaksikymmentä vuotta myöhemmin ja Myladyn poika), Muskettisoturien viimeiset urotyöt (myös nimillä Bragelonnen varakreivi ja Kymmenen vuotta myöhemmin). Teoksen Viimeinen muskettisoturi (1883, myös nimillä Portoksen poika ja Aramiksen kuolema) on haamukirjoittanut Paul Mahalin. Myös muut kirjailijat ovat kirjoittaneet muskettisoturien seikkailuista. Kirja on sovitettu useita kertoja elokuvaksi.
Juoni

Kirjan tarina sijoittuu Ranskaan ja Englantiin. Kirjassa liikutaan sekä kaupungissa (Pariisi) että maaseudulla, suurimmaksi osaksi kuitenkin aatelisten hoveissa.
Tarina alkaa, kun nuori d'Artagnan lähtee kotoaan Pariisiin liittyäkseen muskettisotureihin. Häntä ei kuitenkaan hyväksytä suoraan muskettisotureihin, vaan häntä kehotetaan suorittamaan ensin asepalvelus jossain muussa komppaniassa. Hän sattuu loukkaamaan eräitä miekkamiehiä ja saa haasteen kaksintaisteluihin. Hän taistelee muskettisoturi Athoksen, Aramiksen ja Porthoksen kanssa. Mutta koska kaksintaistelut olivat kiellettyjä, paikalle tulevat kardinaali Richelieun kaartilaiset. Tässä taistelussa d'Artagnan siirtyy muskettisoturien puolelle ja ystävystyy heidän kanssaan.
Sen jälkeen tarinassa seuraa romansseja ja seikkailua. D'Artagnan rakastuu rouva Bonacieuxiin, jota hän on ollut etsimässä tämän miehen pyynnöstä. Kuningatar Anna Itävaltalaisen timanttineulojen takia käydään Englannissa asti. Buckinghamin herttua on rakastunut kuningattareen ja kardinaali juonittelee kaikenlaista. D'Artagnan suututtaa Mylady Winterin tämän rakastajaan liittyvillä asioilla ja saa tästä vihamiehen itselleen. Murhiakin tapahtuu ennen loppua, jolloin d'Artagnan vihdoin hyväksytään muskettisoturiksi.
Henkilöitä

D'Artagnan, nuori, huimapäinen, tuleva muskettisoturi
Athos, toiselta nimeltään kreivi de La Fère, kylmäpäinen ja usein surumielinen muskettisoturi, d'Artagnanille isähahmona
Aramis, hengellisen kutsumuksen omaava, mutta kiusausten kanssa kamppaileva (naiset, juonittelu) muskettisoturi
Porthos, turhamainen ja rahanahne muskettisoturi
Mylady Winter, toiselta nimeltään kreivitär de La Fère, vastustamattoman kaunis ja älykäs, mutta pahantahtoinen nainen
Buckinghamin herttua, korkeassa asemassa oleva englantilainen ministeri, Anna Itävaltalaisen rakastaja
Kardinaali Richelieu, ovela ja älykäs kuninkaan pääministeri, käytännössä Ranskan toinen johtaja
Kuningas Ludvig XIII, hyväntahtoinen, mutta voimaton kardinaalin edessä
Kuningatar, Anne Itävaltalainen, hyväntahtoinen, taistelee salaa kardinaalia vastaan
Rouva Bonacieux, Constance, kauppiaan vaimo, d'Artagnanin kovaonninen rakastajatar
Herra Bonacieux, menestyvä kauppias ja D'Artagnanin vuokraisäntä, kardinaalin tukija
Lordi Winter, Mylord Winter, hyväntahtoinen ja vaikutusvaltainen mies, Mylady Winterin lanko
Upseeri Felton, Myladyn vietelty vanginvartija, Buckinghamin herttuan murhaaja
Herra de Treville, muskettisoturien johtaja, kardinaalin vihamies
Planchet, d'Artagnanin uskollinen ja älykäs palvelija
Grimaud, Athoksen hiljainen palvelija
Bazin, Aramiksen palvelija
Mosqueton, Porthoksen palvelija
"Meungin mies", kreivi de Rochefort
Lillen pyöveli, virkamies jolle Mylady oli tehnyt veristä vääryyttä
Elokuvat

The Three Musketeers (1921), Ohjaus: Fred Niblo
Kolme muskettisolttua (1922) Ohjaus: Max Linder
Kolme muskettisoturia (The Three Musketeers, 1948) Ohjaus: George Sidney
Muskettisoturien seikkailut (The Three Musketeers, 1973) Ohjaus: Richard Lester
Koston merkki (The Four Musketeers, 1974) Ohjaus: Richard Lester
Muskettisoturien paluu (The Return of the Musketeers, 1989) Ohjaus: Richard Lester
Kolme muskettisoturia (The Three Musketeers, 1993) Ohjaus: Stephen Herek
Rautanaamio (The Man in the Iron Mask, 1998) Ohjaus: Randall Wallace
Muskettisoturi (The Musketeer, 2001) Peter Hyams
Mikki, Aku, Hessu – kolme muskettisoturia (Mickey, Donald, Goofy - The Three Musketeers, 2004) Donovan Cook
Kolme muskettisoturia (The Three Musketeers, 2011) Paul W. S. Anderson
Myös Neuvostoliitossa on tehty menestyksekkäitä elokuvia kyseiseen kirjasarjaan perustuen.
Aiheeseen perustuvat myös:
Kolme muskettikoiraa (D'Artacan y los Tres Mosqueperros, 1981), Claudio Biern Boydin tuottama espanjalais-japanilainen piirrossarja. Tuottaja: Claudio Biern Boyd.
Kolme muskettikoiraa (Dogtanian and the Three Muskehounds, 2021), animaatioelokuva. Ohjaus: Toni Garcia.
Muiden kirjoittamia teoksia

"Kolmen muskettisoturin" välivuodet 1: Salaperäinen ritari (Paul Féval ja M. Lassez kirjoittaneet; Karisto 1929)
"Kolmen muskettisoturin" välivuodet 2: Kuningattaren puolesta (Paul Féval ja M. Lassez kirjoittaneet; Karisto 1929)
"Kolmen muskettisoturin" välivuodet 3: Bastiljin salaisuus (Paul Féval ja M. Lassez kirjoittaneet; Karisto 1929)
"Kolmen muskettisoturin" välivuodet 4: Buckinghamin perintö (Paul Féval ja M. Lassez kirjoittaneet; Karisto 1930)
"Kolmen muskettisoturin" välivuodet 5: Valtiosalaisuus (Paul Féval ja M. Lassez kirjoittaneet; Karisto 1930)
"Kolmen muskettisoturin" välivuodet 6: Rautanaamion pako (Paul Féval ja M. Lassez kirjoittaneet; Karisto 1930)
"Kolmen muskettisoturin" välivuodet 7: Cyranon häät (Paul Féval ja M. Lassez kirjoittaneet; Karisto 1931)
Kolmesta muskettisoturista on tehty myös ankkaversio; neljä muskettisoturia jotka seikkailevat kirjassa Ankalliskirjallisuuden klassikot 2.
Aiheesta muualla

Wikimedia Commonsissa on kuvia tai muita tiedostoja aiheesta .
Kolme muskettisoturia Gutenberg-projektissa (englanniksi)
Paula Jantunen: Neljä kirjaa neljästä muskettisoturista (Arkistoitu – Internet Archive). Kalaksikukko 7.3.2002.
Konkhe

Konkhe (m.kreik. κόγχη, konkhē) oli antiikin kreikkalainen nesteiden tilavuusmitta, joka tarkoitti alun perin yhtä simpukankuorellista. Se vastasi viittä kokhliarionia eli lusikallista. Attikalainen (ateenalainen) konkhe oli nykymitoissa noin 22,7 millilitraa.
Muuntotaulukko

Muuntotaulukko attikalaisen mittajärjestelmän mukaisesti:
| Mittayksikkö (y) | Muuntokerroin (x)> 1 konkhē = x × y | Muuntokerroin (x)> 1y = x × konkhē |
| --- | --- | --- |
Kreikkalaiset
| – kokhliarion | 5 kokhliarionia | 1⁄5 konkhea |
| – khēmē | 21⁄2 khemeä | 2⁄5 konkhea |
| – mystron | 2 mystronia | 1⁄2 konkhea |
| – kyathos | 1⁄2 kyathosta | 2 konkhea |
| – oksybafon | 1⁄3 oksybafonia | 3 konkhea |
| – tetarton | 1⁄6 tetartonia | 6 konkhea |
| – kotylē | 1⁄12 kotyleä | 12 konkhea |
| – ksestēs | 1⁄24 ksestestä | 24 konkhea |
| – hemikhūs | 1⁄72 hemikhusta | 72 konkhea |
| – khūs | 1⁄144 khusta | 144 konkhea |
| – keramion | 1⁄1152 keramionia | 1 152 konkhea |
| – metrētēs | 1⁄1728 metretestä | 1 728 konkhea |
Kansainväliset (SI)
| – millilitra | 22,7 ml | 0,04 konkhea |
| – senttilitra | 2,27 cl | 0,44 konkhea |
| – desilitra | 0,23 dl | 4,41 konkhea |
Brittiläiset
| – fluid ounce | 0,80 imp fl oz | 1,25 konkhea |
Yhdysvaltalaiset
| – fluid ounce | 0,77 US fl oz | 1,30 konkhea |
Kristiinankaupungin metodistiseurakunta

| Kristiinankaupungin metodistiseurakunta> Sydösterbottens metodistförsamlingar |
| --- | --- |

 Betlehemkirkko Kristiinankaupungissa
Suuntautuminen:  Metodismi
Kirkkokunta:  Finlands svenska metodistkyrka
Johtava pastori:  Tom Riska
Pääkirkko:  Stakegatan 35 64100 Kristiinankaupunki
Aiheesta muualla
Sivusto
Infobox OKNimi-testi OK: 
Kristiinankaupungin ja Skaftungin metodistiseurakunta eli Etelä-Pohjanmaan metodistiseurakunta (ruots. Sydösterbottens metodistförsamling) on vuonna 1886 perustettu kristiinalainen metodistiseurakunta. Seurakunta järjestää toimintaa Kristiinankaupungissa ja Skaftungissa. Kristiinankaupungin metodistiseurakunnan johtava pastori on Tom Riska.